《和东坡石炭 其一》
清代·张佩纶

雷斧击崖臀股断，防风骨节颛顼骭。海国机心凿窍开，怒鉴飞车恣畔换。

厚坤富媪蕴阴阳，预鞴鲛龙炉底炭。坛升黑玉黦有文，澒积青金焰不散。

西北家家足炊爨，周后廿图请传看。欧冶薛烛亟物色，折兰卢侯斩锐悍。

炎炎火山石可樵，铮铮铁山戈乃锻。漆身{黑黾}面人作劳，何苦獠奴求阿段。

作者简介：（1848—1903）直隶丰润人，字幼樵，一字绳庵，又字篑斋。同治十年进士，擢侍讲。光绪间官侍讲学士，署左都副御史。以纠弹大臣名著一时。中法战争期间会办福建军务，马尾之役，以戒备不严，舰队、船厂被毁，乃逃避乡间。褫职戍边。后释还，入李鸿章幕。佐办庚子议和。旋称疾不出。有《涧于集》、《涧于日记》。